钦定古今图书集成/理学汇编/学行典/第216卷 > 陈以相
## 钦定古今图书集成/理学汇编/学行典/第216卷 > 陈以相

按《宁州志》：“陈以相，号輖阿，陈存之次子也。天性纯粹，
不事矫饰，舞象时以孝著闻闾里。父卒，哀毁骨立，绝口不道家产事生母孙氏年四十，依恋如孩，赤无一
事一时，失母欢心。母病，亲侍汤药，不假仆妾，三月衣
不解带，夜拜北斗，求以身代。医者谓‘鹤毛扇风不伤
人，不惮数百里制之，朝夕持扇其母。母卒，哀痛，殒而’”
复苏者再四。葬毕，礼丸华资冥福。舟至小姑山，狂风
大作，将覆舟中惊怖无人色相。披衣肃拜，风旋止。咸
谓纯孝所感。每当恃怙生忌，不御酒肉，思死如不欲
生。督学三旌优行，知州颜其匾曰“孝友。”第穷年诵读，
屡困棘闱，售而复落，义命自安，无戚容。善草书，精诗
画，潜心道妙。谓读书而不寻孔、颜乐处，犹蠹鱼老青
编耳。可传之美，不止一孝。君子曰：“此孝之所以为美
而可传也。”年五十六卒。余应全铭其墓。